Toshkent shahrida Yevropa ittifoqi va Markaziy Osiyo mamlakatlarining Afg‘oniston bo‘yicha maxsus vakillari konferensiyasi boshlandi. Foto: TIV axborot xizmati Tashqi ishlar vazirligi xabariga ko‘ra, afg‘on inqirozini tinch yo‘l bilan hal etish, Afg‘onistonni mintaqaviy integratsiya jarayonlariga faol jalb etish masalasi ko‘rib chiqiladi. Bundan tashqari, mamlakat iqtisodiyotini tiklash va uning hududida turli loyihalarini amalga oshirish bo‘yicha xalqaro va mintaqaviy sa’y-harakatlar muhokama qilinadi. Qayd etilishicha, O‘zbekiston nomidan tadbirda prezidentning Afg‘oniston bo‘yicha maxsus vakili Ismatulla Ergashev ishtirok etmoqda.